Cirka 70 procent af produktionen i Tulip Faaborg overflyttes til Tulip i Aalborg. Det betyder, at Tulip i Faaborg lukker, men det kommer Aalborg til gode. Kommunikationschef Rune Pedersen fra Tulip siger til TV2/Nord.dk - Vi samler produktionen af færdigretter et sted. Det skulle gøre produktionen mere effektiv og mere fleksibel. Tulips afdeling i Faaborg laver færdigretter blandt andet med bøffer og frikadeller lavet på afdelingen i Aalborg, så nu samler vi det. Tulip vil investere 30 millioner kroner i fabrikken i Aalborg, og det vil skabe nye arbejdspladser i byen. 70 procent af produktionen i Faaborg flyttes til Aalborg. - I første omgang opretter vi cirka 25 nye arbejdspladser hos Tulip i Aalborg. Vi håber på sigt at oprette endnu flere, siger Rune Pedersen. De ansatte i Faaborg har førsteret til stillingerne i Aalborg.

Referat:
Danish Crowns beslutning om at lukke datterselskabet Tulip i Faaborg kommer Aalborg til gode.